1992

## Straeon

#### Perchennog newydd i'r siop

Gydag iechyd Maggie Tushingham yn achosi problemau penderfynodd David werthu'r siop. Roedd Doreen Bevan yn daer am brynu a gwelai Stan hyn fel cyfle i'w chadw'n hapus. Fodd bynnag, daeth hen ffrind iddynt i'r fei a phrynu'r siop dan eu trwynau. Ni chafodd Olwen Parry fawr o groeso ar eu haelwyd am sbel!

#### Cariadon Sean

Roedd gŵr ifanc golygus yn y pentref a dechreuodd sawl un o'r merched ddangos diddordeb ynddo, ond Gina Walters fu'n ddigon lwcus i ddal sylw Sean McGurk. Yn fuan iawn roedd y ddau wedi dyweddio, ond sylweddolodd Gina mai camgymeriad oedd hynny. Arhosodd y ddau'n ffrindiau er gwaethaf yr holl helynt.

#### Problemau Dic

Cafodd Dic Ashurst gyfaill tebyg ei anian yn Sean ac roedd y ddau wrth eu bodd yn cydweithio a chael short. Ond aeth short Dic yn rhy bell wrth iddo geisio perswadio Llew Matthews i adael iddo yrru car cyflym roedd Llew yn ysgrifennu adroddiad amdano i'r papur.

Ac yntau'n feddw ar y pryd, dygodd Dic y car a chael damwain ddrwg. Tra bu yn yr ysbyty darganfu'r doctoriaid fod iau Dic mewn perygl oni fyddai’n rhoi’r gorau i yfed. Roedd Llew am waed Dic gan nad oedd ganddo yswiriant i dalu am y difrod i'r car. Diflannodd Dic gan adael arian i Sean a Meira Ellis.

#### Diwedd priodas Beth

Poethi oedd y berthynas rhwng Beth James a Hywel Llywelyn ac wrth i Glyn James dreulio mwy a mwy o amser i ffwrdd gyda‘i waith roedd hi'n hawdd i Beth a Hywel weld ei gilydd yn aml. Fodd bynnag, un prynhawn darganfu Rod Phillips a Glan Morris y ddau'n caru yn y car. Oni fyddai Beth yn dweud wrth Glyn yna byddai Glan yn gwneud.

Wrth i Beth baratoi i ddweud y cwbl cyfaddefodd Glyn el  fod yn cael affêr gyda merch o'r heddlu. Llwyddodd Beth i achub ei chroen - am y tro o leiaf. Perswadiodd Hywel i ddweud eu bod yn dechrau mynd allan gyda'i gilydd wythnosau yn ddiweddarach.

#### Bywyd newydd i Barry

Trodd Barry John Probert ei gefn ar Gwmderi wedi iddo gael digon ar y busnes plan ariannol ac aeth i Newcastle i weithio.

#### Anturiaethau Cassie

Bu Teg a Cassie Morris ar ymweliadau â Chwmderi a phenderfynodd Cassie ei bod eisiau dod i adnabod Rod yn well. Treuliodd y ddau orig neu ddwy ddifyr mewn cell!

#### Priodas Tal a Dora

Dyweddiodd Tal Jenkins a Dora Gwyther a llwyddodd Meic Pierce i feddwi T L Thomas yn y parti. Priododd y ddau yn yr Hydref.

#### Dyfodiad Karen

Cyrhaeddodd Karen Parry, merch Olwen, o Sbaen i fyw at ei mam. Cymerodd Sean McGurk ffansi ati a gwahanodd ef a Gina Walters o'r herwydd.

Wedi i Karen fynnu ei bod yn cael mynd i'r ysgol leol cyfarfu a Fiona Metcalfe a daeth y ddwy yn dipyn o ffrindiau.

#### Beichiogrwydd Eileen

Darganfu Eileen Probert ei bod yn feichiog a chafodd Norman Foulkes Roberts drafferthion mawr yn y Plas pan fu'n rhaid iddo gyflogi chef ar fyr rybudd. Cynhyrfodd Norman gymaint ar ei hunan fel y bu'n rhaid iddo fynd i'r ysbyty. Penderfynodd droi ei gefn ar fyd arlwyaeth a mynd i wneud gwaith dyngarol yn lie hynny.

#### Llofruddiaeth

Cafodd Sian Watkins, gwraig Clem, ei ilofruddio'n fileinig a bu'r heddlu am gyfnod maith yn ei amau ef. Yn y pen draw, fodd bynnag, darganfuwyd mai Fferet oedd yn gyfrifol. Effeithiodd hyn yn fawr ar Clem ac adeg y Nadolig collodd ei synhwyrau'n liwyr.

#### Newid byd yn y Deri

Wrth i Reg Harries wella o'i drawiad ar y galon dechreuodd Megan bwyso arno i adael y Deri Arms. Wedi cyfnod hir o berswadio rhoddwyd y Deri ar y farchnad a synnwyd pawb pan wnaeth Glan Morris a Jean McGurk gynnig am y busnes. Rhyfeddwyd Mrs Mac ei hun gan yr holl arian roedd Glan wedi lwyddo fw guddio.

#### Y gwir am rieni Gina

Darganfu Gina nad Ifor Walters oedd ei thad. O dipyn i beth dechreuodd chwilio am ei thad naturiol. Penderfynodd Rod Phillips ei helpu ac yn y diwedd daeth o hyd i Robert Jones. Yn anffodus nid oedd ganddo unrhyw ddiddordeb yn Gina - cynigiodd arian iddi gadw draw a siomwyd Gina'n aruthrol.

## Ymddangosiadau

Categori:Blwyddyn wrth flwyddyn
Categori:1992